
ŠIAULIŲ MIESTO SAVIVALDYBĖS ŽEMĖS VALDYMO SKYRIUS





2025 m. _____________ d.
Šiauliai


Sprendimo tikslas gauti Šiaulių miesto savivaldybės tarybos pritarimą pripažinti netekusiu galios Šiaulių miesto savivaldybės tarybos 2024 m. spalio 3 d. sprendimą Nr. T-421 „Dėl 2023 m. rugsėjo 7 d. valstybinės žemės nuomos sutarties Nr. SŽ-1500 pakeitimo“ ir pripažinti negaliojančiu 2024 m. spalio 22 d. papildomą susitarimą Nr. SŽ-1724 prie 2023 m. rugsėjo 7 d. valstybinės žemės nuomos sutarties Nr. SŽ-1500 (toliau – Susitarimas).

Vadovaujantis 2024 m. spalio 3 d. Šiaulių miesto tarybos sprendimu Nr. T-421 „Dėl 2023 m. rugsėjo 7 d. valstybinės žemės nuomos sutarties Nr. SŽ-1500 pakeitimo“, 2024 m. spalio 22 d. sudarytas Susitarimas, pagal kurį nuomotojas, t. y. Šiaulių miesto savivaldybė, ir UAB „Akmens takas“ susitarė pakeisti 2023 m. rugsėjo 7 d. valstybinės žemės nuomos sutartį Nr. SŽ-1500 ir įtraukti į minėtą sutartį naują šalį UAB „Medžiotojų kiemelis“.
Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 110 punkte, numatyta, kad perleidžiant aukcione išnuomoto žemės sklypo nuomos teisę į žemės sklypą ar jo dalį, jei tai yra numatyta nuomos sutartyje, taikomos II skyriaus antrojo skirsnio nuostatos. Taisyklių II skyrius reglamentuoja kitos paskirties valstybinės žemės sklypų (jų dalių), reikalingų juose esantiems statiniams ir įrenginiams eksploatuoti, pardavimo ir nuomos tvarką.
Susitarimas neatitinka 110 punkto nuostatų, t. y. 2023 m. rugsėjo 7 d. valstybinės žemės nuomos sutartyje Nr. SŽ-1500 nėra numatyta galimybė perleisti žemės sklypą (ar jo dalį) ir jame nėra pastatytų statinių ar įrenginių kurių eksploatacijai jis reikalingas. 
Nacionalinė žemės tarnyba prie Aplinkos ministerijos, vadovaudamasi Lietuvos Respublikos žemės įstatymo 361 straipsnio 3 dalies 2 punktu ir 362 straipsnio 8 dalimi, pateikė išvadą dėl Žemės įstatymo 9 straipsnio 11 dalyje nurodyto sandorio – 2024 m. spalio 22 d. susitarimo Nr. SŽ-1724, kuriuo keičiama 2023 m. rugsėjo 7 d. valstybinės žemės nuomos sutartis Nr. SŽ-1500, kuria išnuomotas 0,5059 ha ploto kitos paskirties valstybinės žemės sklypas (kadastro Nr. 2901/0025:885; unikalus Nr. 4400-5796-4053), esantis Paukščių tak. 1B, Šiaulių m., Šiaulių m. sav. (Žemės informacinės sistemos paslaugos bylos Nr. ZNUO-152850), atitikties jo sudarymą reglamentuojančių teisės aktų reikalavimams ir galimybės jį registruoti Nekilnojamojo turto registre, kurioje nurodė, kad 2024 m. rugpjūčio 12 d. Jungtinės veiklos sutartis sudaryta tarp UAB „Akmens takas“ ir UAB „Medžiotojų kiemelis“ negali būti laikoma pagrindu sudaryti Susitarimą prie 2023 m. rugsėjo 7 d. valstybinės žemės nuomos sutarties Nr. SŽ-1500 įtraukiant naują šalį – UAB „Medžiotojų kiemelis“, nes tai prieštarauja Lietuvos Respublikos žemės įstatymui, todėl Susitarimas neatitinka teisės aktų reikalavimų ir jo negalima registruoti Nekilnojamojo turto registre.

Nenumatoma.

Teigiamos pasekmės – priėmus sprendimą teigiamų pasekmių nenumatoma. 
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos.

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. 8 41 509 585.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 


Skyriaus vedėja			                                             Oksana Gruzdienė




